Mexiko: Polisielede verkrag glo Italiaanse vrou | Nuus24
Mexiko – Twee Mexikaanse polisiebeamptes staan tereg op aanklagte van verkragting en magsmisbruik nadat hulle glo ‘n Italiaanse vrou in die toeristestad Playa del Carmen geteiken het.‘n Derde man, wat glo hulle bevelvoerder is, word volgens die BBC steeds gesoek.Volgens bewerings is die vrou verkrag nadat sy geweier het om omkoopgeld aan die beamptes te betaal toe sy glo in die openbaar geürineer het.Die nuus oor dié verkragting volg slegs twee weke ná ses Spaanse vroue in Acapulco seksueel aangerand is deur ‘n bende.Aanklaers in die staat Quintana Roo het gesê die jongste aanval het op 12 Februarie in ‘n nou straatjie tussen twee klubs plaasgevind.Volgens die vrou het die beamptes haar verkrag nadat sy en haar metgesel geweier het om omkoopgeld van 3 000 pesos (R2 090) te betaal.Hulle het na die straatjie gegaan nadat hulle ‘n klub verlaat het en nie ‘n openbare badkamer kon vind nie.– Lees meer hier.– Volg Nuus24 op Twitter Lees meer oor: mexiko | verkragtings VOLGENDE OP NUUS24X